CELEX: 32015D1175
Language: lv
Date: 2015-07-15 00:00:00
Title: Komisijas Īstenošanas lēmums (ES) 2015/1175 (2015. gada 15. jūlijs), ar ko groza Lēmumu 2006/473/EK attiecībā uz Dienvidāfrikas administratīvā rajona Gordonijas atzīšanu par tādu, kurā nav sastopams Guignardia citricarpa Kiely (visi celmi, kas ir patogēni Citrus ģints augiem) (izziņots ar dokumenta numuru C(2015) 4749)

17.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 189/39
            
         KOMISIJAS ĪSTENOŠANAS LĒMUMS (ES) 2015/1175
   (2015. gada 15. jūlijs),
   ar ko groza Lēmumu 2006/473/EK attiecībā uz Dienvidāfrikas administratīvā rajona Gordonijas atzīšanu par tādu, kurā nav sastopams Guignardia citricarpa Kiely (visi celmi, kas ir patogēni Citrus ģints augiem)
   
      
         (izziņots ar dokumenta numuru C(2015) 4749)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās IV pielikuma A daļas I iedaļas 16.4. punktu,
   tā kā:
   
               (1)
            
            
               Ar Komisijas Lēmumu 2006/473/EK (2) daži Dienvidāfrikas Ziemeļkāpas provinces administratīvie rajoni atzīti par tādiem, kuros nav sastopams Guignardia citricarpa Kiely (visi celmi, kas ir patogēni Citrus ģints augiem).
            
         
               (2)
            
            
               Pamatojoties uz Dienvidāfrikas iesniegto informāciju par Ziemeļkāpas provinces administratīvo rajonu Gordoniju un sakarā ar Guignardia citricarpa Kiely (visi celmi, kas ir patogēni Citrus ģints augiem) nekonstatēšanu uz citrusaugļiem, kuru izcelsme ir minētajā apgabalā, šķiet, ka administratīvajā rajonā Gordonija šis kaitīgais organisms nav sastopams. Tāpēc ir lietderīgi šo administratīvo rajonu atzīt par tādu, kurā nav sastopams Guignardia citricarpa Kiely (visi celmi, kas ir patogēni Citrus ģints augiem).
            
         
               (3)
            
            
               Tādēļ Lēmums 2006/473/EK būtu attiecīgi jāgroza.
            
         
               (4)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/473/EK 3. panta 2. punkta a) apakšpunktu aizstāj ar šādu apakšpunktu:
   
      
                  “a)
               
               
                  Dienvidāfrikā – Rietumkāpa un Ziemeļkāpas administratīvie rajoni Gordonija, Hartsvotera un Varentona;”.
               
            
   2. pants
   Šis lēmums ir adresēts dalībvalstīm.
   
      Briselē, 2015. gada 15. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2006. gada 5. jūlija Lēmums 2006/473/EK, ar ko dažas trešās valstis un dažas trešo valstu teritorijas atzīst par tādām, kurās nav sastopams Xanthomonas campestris (visi celmi, kas ir patogēni Citrus ģints augiem), Cercospora angolensis Carv. un Mendes un Guignardia citricarpa Kiely (visi celmi, kas ir patogēni Citrus ģints augiem) (OV L 187, 8.7.2006., 35. lpp.).